Прысутныя, шчыра кажучы, ажно здрыгануліся. Што там адбываецца ў гэтай прыемнай маладой пары? Магчыма, хлопец загадаў дзяўчыне перастаць насіць абцасы і кароткую спадніцу, настойліва параіў змяніць працу, здаць бацькоў у прытулак, а яго прапісаць на вызваленай жылплошчы? Аднак не: гэты кат і тыран паспрабаваў параіць, якім транспартам зручней дабірацца дадому.